## На основу чл.69 и 72. Закона о јавним набавкама (’’Службени гласник Републике Србије’’, број 116/08)

**ЈАВНО ПРЕДУЗЕЋЕ**

**АЕРОДРОМ ''НИКОЛА ТЕСЛА''**

**11180 Београд 59**

објављује јавни позив за прикупљање понуда у отвореном поступку

број 66/2009 за јавну набавку

**”Извођење радова на систему евакуације у случају инцидентне ситуације, картичне контроле и контроле приступа”**

Право на учешће у поступку има понуђач који испуњава услове (образац 4.) прописане одредбама члана 44. *Закона о јавним набавкама* («Службени гласник Републике Србије» бр. **116/08**).

Предмет јавне набавке je **”Извођење радова на систему евакуације у случају инцидентне ситуације, картичне контроле и контроле приступа”** који су ближе одређени у одељку 6.и одељку 7.конкурсне документације.

Понуђач доказује испуњеност услова достављањем доказа предвиђених чланом 45. *Закона о јавним набавкама* на начин описан у обрасцу 4. конкурсне документације. Поред услова прописаних чланом 44. *Закона о јавним набавкама*, понуђач мора да испуњава и остале услове прописане конкурсном документацијом.

Свако заинтересовано лице може подићи конкурсну документацију уз достављање следећих података и то:

* Доказ о уплати на име трошкова умножавања и достављања конкурсне документације у износу од 1.500,00 дин. (плус ПДВ),на жиро рачун *Наручиоца* број: 125-1721427-98 *Пираеус банка*, сврха уплате: конкурсна докуметација **"Извођење радова на систему евакуације у случају инцидентне ситуације, картичне контроле и контроле приступа"**;

За стране понуђаче:

* + - износ од 7,00 евра (VAT included),
    - Intermediary bank: Deutsche bank AG, SWIFT code DEUTDEFF;
    - Account with institution: Piraeus bank AD, Beograd, SWIFT code PIRBRSBG, Acct. no. 935903510
    - Beneficiary Customer:
    - Name: JP AERODROM NIKOLA TESLA
    - IBAN: RS35 125120000000083436
    - Purpose of payment: Tender documentation for **”Извођење радова на систему евакуације у случају инцидентне ситуације, картичне контроле и контроле приступа”**
* Пословна идентификација предузећа;
* Потврда о извршеној регистрацији за ПДВ (уколико је понуђач обвезник ПДВ-а);
* Извод из *Агенције за привредне регистре*;
* Овлашћењезапреузимање конкурсне документације.

ЈП Аеродром "Никола Тесла" ће по добијању потребних података испоставити рачун за уплаћени износ из јавног позива за прикупљање понуда и доставити га поштом понуђачима.

Конкурсна документација се може преузети у просторијама *Делатности правних послова и јавних набавки* – *Сектор јавних набавки*, ЈП Аеродром ''Никола Тесла'', 11180 Београд 59, сваког радног дана у времену од 09 до 15 часова, почев од дана објављивања јавног позива у "Службеном гласнику" РС. На истој адреси може се извршити увид у конкурсну документацију. На писани захтев понуђача, *Наручилац* ће конкурсну документацију доставити поштом.

**Понуда мора да садржи:**

1. Правилно попуњен, оверен печатом и потписан образац понуде (образац 3.);
2. Правилно попуњен, оверен печатом и потписан модел уговора (образац 5.);
3. Правилно попуњен, оверен печатом и потписан образац 4. за оцену испуњености услова из члана 44. *Закона о јавним набавкама*;
4. Документа којима доказује испуњеност услова из члана 44. *Закона о јавним набавкама*;
5. Правилно попуњен, оверен печатом и потписан одељак конкурсне документације бр. *6 Спецификација-предмер (карактеристике), квалитет, количина и опис радова и услуга*.
6. Техничку документацију, која може бити и на енглеском језику. Не прихвата се навођење извора информације (напр. web site или сл.), већ техничка документација мора бити део понуде;
7. Изјаву на меморандуму понуђача да ће изведени радови бити у свему усклађени са свим домаћим и међународним стандардима, законима и прописима, важећим за дату врсту објекта на територији Републике Србије, и да ће у току извођења радова бити отклоњени сви евентуални недостаци техничке документације;
8. Изјаву понуђача да користи искључиво материјале провереног квалитета, који задовољавају важеће прописе и стандарде;
9. Правилно попуњен, оверен печатом и потписан образац 9. *Структура цене са упутством како да се попуни*;
10. Изјаву понуђача о прихватању обавеза у гарантном периоду (одељак *8. Прилози,* прилог 4.);
11. Изјаву o годишњим трошковима редовног одржавања испоручене опреме у постгарантном периоду;
12. Изјаву произвођача да ће бити обезбеђени резервни делови потребни за одржавање током употребног века предметне опреме (обавезно навести колики је употребни век опреме);
13. Банкарску гаранција за озбиљност понуде (одељак *8. Прилози*, прилог 2);
14. Изјаву банке о издавању банкарске гаранције за добро извршење посла (одељак *8. Прилози*, прилог 1а);
15. Изјаву банке о издавању банкарске гаранције за отклањање недостатака у гарантном периоду (одељак *8. Прилози*, прилог 3.);
16. Изјаву да су цене за јединицу мере фиксне и непромењене до завршетка извођења радова;
17. Генерални програм фазне организације испоруке и монтаже са динамичким и финансијским планом и предложену технологију извођења радова од почетка до њиховог завршетка.
18. Фотокопију лиценце понуђача коју издаје надлежно министарство и то *И150Е3 - извођење телекомуникационих мрежа и система*.
19. Оригиналне потврде, потписане и оверене од стране наручилаца, за најмање две референце из последње три године, сличне величине и сложености као у предмету јавне набавке, тј. реализован систем за надзор и управљање са најмање 50 контролера и најмање 300 контролних тачака;
20. Потписану и оверену печатом изјаву понуђача о оспособљености за инсталисање, конфигурисање и модификовање постојећег софтвера Scadа View 6000 за интеграцију са системом евакуације, картичне контроле и контроле приступа у јединствен систем (прецизирану у одељку *8. Прилози*, прилог 4а).
21. М3А образац за стално запослене и то: најмање 15 стално запослених, од којих најмање 4 дипломираних електроинжењера, од којих најмање два са лиценцом 352 *Инжењерске коморе Србије* за пројектовање система управљања електромоторним погонима - аутоматика, мерења и регулације и најмање два са лиценцом 453 за извођење телекомуникационих мрежа и система.
22. Фотокопије лиценци *Инжењерске коморе Србије* за пројектовање система управљања електромоторним погонима - аутоматика, мерења и регулације (352) и извођење телекомуникационих мрежа и система (453) за све наведене запослене према тачки 21 овог упутства;
23. Потврда *Инжењерске коморе Србије* да је носилац лиценце у тренутку достављања понуде члан *Инжењерске коморе Србије* за све наведене запослене према тачки 21 овог упутства.

Понуда треба да буде припремљена у складу са конкурсном документацијом и овим позивом. Уколико понуда не садржи наведене елементе, биће одбијена као неисправна.

Понуду у писаном облику са припадајућом документацијом доставити у запечаћеној коверти на адресу :

**ЈП АЕРОДРОМ "НИКОЛА ТЕСЛА"**

**11180 БЕОГРАД 59**

**АРХИВА Аеродрома ’’Никола Тесла’’**

**- Комисија за јавну набавку –**

ПОНУДА ЗА КОНКУРС БРОЈ 66/2009

"Извођење радова на систему евакуације у случају инцидентне ситуације, картичне контроле и контроле приступа"

* НЕ ОТВАРАТИ -

На полеђини коверте обавезно читко уписати назив и адресу понуђача. Понуду доставити у запечаћеној коверти, у року од 30 календарских дана од дана објављивања јавног позива у "Службеном гласнику" Републике Србије, а најкасније до 10:00 часова последњег дана истека рока.

Уколико је последњи дан за достављање понуда нерадан, благовремено пристиглим понудама ће се сматрати оне понуде које су примљене од стране *Наручиоца* до 10:00 часова првог следећег радног дана. Неблаговремена понуда ће се, по окончању поступка отварања понуда, вратити неотворена понуђачу, са назнаком да је поднета неблаговремено.

Јавно отварање понуда, уз присуство овлашћених представника понуђача, биће одржано последњег дана рока за подношење понуда, у салону “Београд” на Аеродрому “Никола Тесла” (везни део пристанишне зграде), у 10:30 часова.

Право учешћа у поступку отварања понуда у име понуђача имају овлашћени представници понуђача, што ће доказати предајом потписаног и овереног овлашћења за учешће у отварању понуда, искључиво у оригиналу. Факсови или фотокопије се неће уважити.

Докази за оцену испуњености услова из члана 44. *Закона о јавним набавкама* достављају се на начин који је описан у обрасцу 4. конкурсне документације. У случају да у понуди нису приложени сви потребни докази таква понуда сматраће се неисправном.

Особа за контакт у вези са овим јавним позивом, а до преузимања конкурсне документације је Ђорђе Аранђеловић, e-mail: [djordje.arandjelovic@beg.aero](mailto:djordje.arandjelovic@beg.aero).

Незапечаћене и некомплетне понуде, као и понуде које нису достављене у складу са *Законом о јавним набавкама*, овим јавним позивом и конкурсном документацијом, неће се узети у разматрање.

Понуде са варијантама нису дозвољене.

*Наручилац* ће извршити избор најповољније понуде применом критеријума **најниже понуђене цене** у складу са чланом 52. *Закона о јавним набавкама*.

Оквирни рок за доношење одлуке о избору најповољније понуде је 30 дана од дана јавног отварања понуда. *Наручилац* ће одлуку у року од три дана од дана доношења, доставити свим понуђачима.

У случају потенцијалних нових услуга или радова који представљају понављање сличних услуга или радова које пружа првобитни пружалац услуга или извођач радова, под условом да се такве услуге или радови уклапају у основни пројекат, могуће је закључење новог уговора, у преговарачком поступку без објављивања јавног позива, у складу са чланом 24. *Закона о јавним набавкама*.